Micromons Lucus per la tauleta  sensible, aplicació des de WINLOGO per a Windows

De la Tauleta i el Winlogo: 
El llenguatge Logo des de fa més 30 anys va tenir una forta presència en l’entorn educatiu. Les primeres aplicacions per la tauleta, distribuides pel PIE a Catalunya (Autors: Ramon Palau Carreras - Vicente Sánchez Otíu) eren micromons del Logo.
Les aplicacions Lucus són versions d’aquelles primeres activitats adaptades a la necessitat de treballar d’una manera més continua problemes de lateralitat, situació espaial, conceptes bàsics de llengua i matemàtiques, inici a la construcció de figures, sanefes, sèries i dibuix lliure, entre altres.
Es poden treballar als cicles d'educació infantil i primària, com a presentació d’un treball posterior amb Logo o com a inici /reforç dels temes abans esmentats. 

Descripció general:
Camins, Comptar, Series i Sanefes són les opcions principals del menú.
Cada micromon té dos opcions de dificutat i nou opcions de nivell que s'inicien al prémer els números de l’1 al 9. Algunes d’aquestes opcions tenen una combinació a l’atzar que les fan sempre diferents.

El resultat de l'activitat no confirma si està bé o mal realitzada i requereix una supervisió del mestre o company en finalitzar-la. També es pot realitzar alhora per un petit grup d'alumnes. 
Si es considera que no és correcta, es pot tornar a repetir prement el mateix número que l'havia iniciat.

La resta d’icones de la Tauleta (parts activades), es corresponen amb les primitives bàsiques del WINLOGO: L (llapis), N (no.llapis), G (goma), I (imprimeix.pantalla), F (adéu), les fletxes E (esquerra), A (avança), R (recula) , D (dreta), Q (quadrat), O (cercle), T (triangle), V (rectangle), GE (gira.esquerra 30), GD (gira.dreta 30), + (avança), - (recula),  els colors i el gruix del llapis.
A les pantalles de cada activitat es veuen les parts sensibles de la Tauleta.

CAMINS I i II: 
Aquest treballa situacions de vocabulari bàsic associat a recorreguts per ambients familiars al nen/nena: el pati de l'escola, la classe, l'autobús, una casa, una habitació, les joguines, les fruites i les verdures, els transports i un laberint sota terra.
L'activitat a fer pot consistir en buscar els diferents elements del decorat, fer camins dins els dibuixos, realitzar un treball d'expressió a l'entorn a cada pantalla.

COMPTAR I i II: 
Micromon que treballa l'associació i búsqueda d'un element entre d'altres, les diferències són el color o la forma.
L'activitat pot consistir en: comptar, buscar i envoltar les que són iguals, ... El número d'elements de la pantalla va augmentant segons es tria un número més gran (del  1 al 9). Si es torna a prémer el mateix número aleatòriament pot canviar el color o la forma de la tortuga.
L’opció COMPTAR II varia la quantitat , les formes  i el color de les tortugues.

SERIES I i II:
Aquest micromon treballa la realització de sèries amb quatre elements: un quadrat, un cercle, un rectangle i un triangle.
L'activitat pot consistir en repetir la sèrie inicial, seguir una sèrie ja iniciada o fer un dibuix amb els elements ja esmentats.

SANEFES I i II:
Micromon que treballa la realització de sanefes sobre una graella base realitzada amb quadrats (sanefes I) o amb triangles (sanefes II).
L'activitat pot consistir en repetir-la segons el model o fer un dibuix.

Làmina:
És única amb la possibilitat de carregar des de la mateixa diferents micromons. 

Esquema de la làmina:
La part superior de la làmina té les eines de: entrada, sortida, pàgina nova, impressió.
Sota d'aquesta part van les caselles de càrrega del menú i  dels diferents nivells i micromons.
La part central estarà ocupada per les principals primitives del Winlogo
A la part inferior hi ha uns llapis per carregar els diferents colors i un pot de pintura per omplir de color les figures.

Fitxers:
- Cal tenir instal.lat el Winlogo i el Tswin
lucustau.tsw, inicia el funcionament de les aplicacions de la tauleta
lucuslam.wri, làmina de la tauleta
lucustau.rtf, document d’informació

José Manuel Casteleiro Borrego
CEIP La Floresta
Camí Can Pagan s/n
08198-La Floresta - Sant Cugat del Vallès
jcastele@pie.xtec.es